**ZÁZNAM Z TESTU NEVYHNUTNOSTI zo dňa 01.03.2024**

|  |  |  |
| --- | --- | --- |
| Podmienky testu nevyhnutnosti | Áno | Nie |
| Nedostatočná personálna kapacita | áno |  |
| Odôvodnenie:  Spoločnosť Verejné prístavy, a. s. má zriadené interné právne oddelenie, ktoré je v súčasnosti obsadené 1 interným právnik. Interný právnik momentálne čerpá rodičovskú dovolenku, pričom nie je interne zastúpený. Spoločnosť Verejné prístavy, a. s. na zastrešenie právnej agendy zamestnáva 3 zamestnancov s právnickým vzdelaním. Títo zamestnanci vykonávajú prácu na základe dohody o pracovnej činnosti, respektíve dohody o vykonaní práce, t. j. sú pri vykonávaní práce časovo obmedzený. | | |
| Podstata právnej služby nespočíva vo vlastnej rozhodovacej činnosti spoločnosti Verejné prístavy, a. s. alebo v priamej súvislosti s ňou | áno |  |
| Odôvodnenie:  Nejedná sa o rozhodovaciu činnosť, nakoľko spoločnosť Verejné prístavy, a. s. nie je štátny orgán, ktorý by vykonával samostatnú rozhodovaciu činnosť, ani legislatívnu činnosť; jedná sa o právne zastupovanie spoločnosti Verejné prístavy, a. s. prostredníctvom všeobecných súdov a iných orgánov na to určených. | | |
| Podstata právnej služby nespočíva v legislatívnej činnosti spoločnosti Verejné prístavy, a. s. alebo v priamej súvislosti s ňou | áno |  |
| Odôvodnenie:  Spoločnosť Verejné prístavy, a. s. nie je štátny orgán, ktorý by vykonával legislatívnu činnosť; jedná sa o právne zastupovanie spoločnosti Verejné prístavy, a. s. v konaniach, ktorých predmetom je uplatňovanie nárokov spoločnosti Verejné prístavy, a. s. prostredníctvom všeobecných súdov a iných orgánov na to určených. | | |
| Významnosť predmetu právnej služby | áno |  |
| Zabezpečenie uplatňovania svojich nárokov prostredníctvom všeobecných súdov a iných orgánov na to určených, je pre spoločnosť Verejné prístavy, a. s. mimoriadne významné. Spoločnosť Verejné prístavy, a. s. ako obchodná spoločnosť, ktorej jediným akcionárom je Slovenská republika si nemôže dovoliť zanedbať riadne uplatňovanie svojich nárokov na súdoch. V súdnom konaní o návrhu na nariadenie neodkladného opatrenia, sp. zn. 4Cb/39/2022 žiada spoločnosť Verejné prístavy, a. s. umožniť̌ žalobcovi (spoločnosti Verejné prístavy, a. s.) a osobám určeným žalobcom prístup na nehnuteľnosti (vymedzené pozemky) vo vlastníctve žalobcu evidované Okresným úradom Komárno, katastrálny odbor, okres Komárno, Obec Komárno, k.ú. Komárno na LV č. 11263, nakoľko žalovaný (spoločnosť T A M group Komárno, s.r.o.) zamedzuje vstup spoločnosti Verejné prístavy, a. s. na pozemky, ktoré sú vo výlučnom vlastníctve spoločnosti Verejné prístavy, a. s.  S ohľadom na závery Okresného súdu Nitra sp. zn. 9C/16/2017 a Krajského súdu v Nitre sp.zn. 25Co/53/2022, ktoré boli prijaté v spore o určenie právneho vzťahu, v ktorom bolo súdom právoplatne rozhodnuté, že nájomný vzťah voči vyššie predmetným pozemkom zanikol odstúpením od nájomnej zmluvy zo strany spoločnosti Verejné prístavy, a. s., a teda predmetné pozemky užíva žalovaný neoprávnene a bez akéhokoľvek súhlasu, má spoločnosť Verejné prístavy, a. s. za to, že je nevyhnutné, aby boli predmetné pozemky vypratané a žalovaný bezodkladne upustil od ich ďalšieho užívania. Na základe vyššie uvedeného spoločnosť Verejné prístavy, a. s. považuje za nevyhnutné podanie žaloby na vypratanie nehnuteľností, aby došlo k okamžitému upusteniu od ich ďalšieho užívania žalovaným.  Žalovaný svojím konaním zamedzuje spoločnosti Verejné prístavy, a. s. vo vykonávaní obchodnej činnosti. | | |

JUDr. Lenka Rebrová Papcunová

Verejné prístavy, a. s.